
Miraberis fortasse , Nobilissime Adolescens, 
quid caussae fuerit , cur orationem proximo 
superiori mense a me in Gymnasii Neapoli- 
tani aedibus habitam ad Te potissimum mi- 
serim. Sed desines mirari , rneumque factum 
boni consules , quum consilii mei rationem 
intellexeris. Ingenium quidem tuum , et a- 
mor prope singularis, quo ineunte vix ado- 
lescentia in bonas Te litteras ferri pervaga- 
tus per urbem sermo est, me impulere, ut 
hoc quodcumque rei est , Tibi inscriberem. 
Etenim quemadmodum ex arbusculis ferti- 



Ii in agro satis si quam forte fortuna matu- 
rius , quam reliquas , et laetius in frondes 
se induere , ramulosque emittere cernimus ; 
ominamur profecto uberiores ex ea fructus 
gratioresque tempore nos suo lecturos esse ; 
ita ex tuis, ut ita dicam, crepundiis, qualis 
olim aetate corroborata futurus sis , et quid de 
Te polliceri nobis debeamus nec levi, nec du- 
bia coniectura auguramur. Atque licet domi 
habeas Parentem tuum virum amplissimum , 
omnique laudum genere ornatissimum, unde 
virtutum omnium et doctrinarum exempla su- 
mas ; nequaquam tamen abs re fore putavi, 
liis etiam vocibus aures tuas circumsonare . 
Tu vero , Adolescens optime , ut coepisti , 
perge, atque expectationem Tui , quam apud 
omnes excivisti, cura tuearis, atque adeo vin- 
cas. Quod profecto facile adsequere, si de via 
quam Pater a primo iuventutis flore decu- 

currit , ne latum quidem unguem divertas. 
Ita fiet , ut ad idem gloriae, honorisque fa- 
stigium, ubi Illum merito suo locatum su- 
spicimus, Tu quoque labore, studioque tuo 
perducaris . Vale . 

(Quartus iam annus est , Praesul amplissime , 
Professores doctissimi , AA , sapientissimi , quum ex 
hoc eodem ornatissimo ad dicendum loco verba fa- 
cturus memini maxima qua potui contentione studio- 
sam iuventutem , quae , uti (it , audiendi gratia huc 
frequentissime convenit , cohortatum fuisse ne nova 
nec multis ante annis invecta tradendarum disciplina- 
rum ratione deciperetur, ac de via deflecteret , quam 
maiores patribus nostris monstraverunt et qua iidum 
illi maxima apud nos cultasque nationes celebrita- 
te floruerunt. Quod meum consilium homiuibus no- 
strae civitatis clarissimis probatum fuisse non sine 
quodam voluptatis sensu intellexi . Nunc denuo ora- 
tionem habiturus diu multumque cogitavi quidnam a 
me huc afferri oporteret , quod si non auribus vestris 

dignum foret , eidem certe iuventuti , quae maiorum 
monitis obsequuta patrum vestigiis insisiere coepisset, 
perutile videretur . Itaque ut ad maius quiddam at- 
que illustrius adniteretur , opportunissimum tandem 
visum est illud hodierno die argumentum persequi , 
eum scilicet , qui in studiorum suorum curriculo glo- 
riam sibi unice proposuerit , ad scientiae fastigium 
perventurum . Quum enim superioribus aetatibus com- 
plures summi , alius alia facultate , viri in hac ci- 
vitate numerarentur, loDgeque inclarescerent ) non item 
usu nunc venire gravis est hominum nostrorum expo- 
stulatio . Cuius quidem rei caussam, si diligenter per- 
vestigare libuerit , illa profecto fuisse reponetur , quod 
plerique omnes in decurrendo doctrinarum stadio a- 
liud quidvis sibi statuant, babeantque animo defixum, 
quam gloriam . Itaque ne tam egregiam neapolitani 
nominis laudem paullatim obscuratam occidere demum 
universam frustra olim dolearausj eiusmodi argumen- 
ti genus deligere , et pertractare , minime abs re fore 
sum arbitratus. Yos interea obsecro, AA, ut si quae 

dicturus sum , a veritate minime abhorrere cognove- 
ritis j consilii mei adiutores esse velitis atque aucto- 
res monendo excitandoque iuventutem • Vos vero , o- 
ptimi adolescentes, precor, obtestorque ut verba mea 
attente audiatis : quae si benigne exceperitis , si ve- 
stris animis penitus inhaeserint ; me operae meae mi- 
nime poenitehit, vos stadiorum vestrorum eritis prae- 
mium insigne , ac praeclarum relaturi . 

Antequam vero ad dicendum aggrediar , nihil ei rei 
praevertendum reor , quam ut quaenam sit gloria , 
qua de agendum erit, clare planeque explicem. Ve- 
reor enim ne qna mihi nota, quae ah homine ordinis 
aetatisque meae longe abesse debet , inuratur , quasi 
animis adolescentium satis per se calentibus hanc in- 
super facem prudens vel imprudens , et nescio an re- 
liquis acriorem iniectam velim , quo abrupto pudoris 
fraeno , impotentius efferantur . Sunt quidem homi- 
nes levissimi , qui ex prosapiae vetustate , ex aedium 
splendore, villarum magnificentia , pecuniarum copia, 
mukis vanisque honoris insignibus gratia aut pretio 

persaepe quaesitis, quae vulgus maguifacere admirari- 
que stultissime solet , conflari gloriam putent. 

Num ex iis , quae alieno labore saepenumero par- 
ta sunt , quae fortunae temeritate dari , levitate adi- 
mi possunt , rem tantopere a viris sapieutissimis col- 
laudatam atque expetitam gigni existimabimus ? Id 
fieri nequaquam , AA , potest . Quam igitur gloriam 
dico ? illam minirum quae non fortunae potestati per- 
missa , sed virtute nixa est: quae non adumbrata est, 
et fluxa , sed vera ac solida : quae plurimorum effe- 
ctrix est recte factorum , ex quibus, velut e felicissi- 
mis stirpibus, pullulat, et propagatur . Iluius ipsius 
amorem si adolescentium pectoribus liceret inserere , 
magnum me operae pretium facturum arbitrarer , ne- 
que morosos homines, ne milii succenserent , perti- 
mescere deberem . 

lam difficilem hunc locum praetervectus securius 
ad ea , quae initio pollicitus sum, convertam oratio- 
nem meam . Norunt quidem universi , homines ita 
natura (actos esse atque iuformatos , ut si qua prae- 

clara cuiusdam rei species sibi obiiciatur, stalim com- 
moveri se, atque ad iilam, si fieri possit , adipiscendam 
impelli seutiant . Compertum etiam habemus , quo 
praestantior res illa sit, eo impulsum, ac motum ma- 
iorem , vehementioremque fore, quo percellitur mens 
atque agitatur . Itaque verissima sempcr illa Platonis 
sententia , maximoque philosopho dignissima visa est, 
quum confirmare non dubitavit incredibilem sapien- 
tiae pulchritudinem esse, quae si ab hominibus cer- 
neretur , admirabiles amores excitaret sui . Atque il- 
lud heic advertatis rogo, A A , quum Plato homines 
universim nominarit ; omnes complecti , neminem ex- 
cerptum et secretum e numero eorum voluisse. Iam li- 
cet eadem sit animorum natura, par tamen non est om- 
nium vis ac virtus : siquidem alios hebetes, et oblusos , 
bumique repentes : alios alacres et vividos, et sublimia 
spectantes videmns. Quod si alteri ad obiectam rei ex- 
cellentis formam commoveri , impellique videntur ; quid 
alteris fieri putamus? non commoveri, sed rapi, non 
impelli t sed urgeri , incendique dicendam erit. 

Atque haec , AA , ha mihi videntur esse perspi- 
cua , nullus ut relinquatur dubitandi locus . Quid 
vero ex humanis rebus omnibus gloria illustrius , aut 
excellentius reperiemus ? Licet enim illam virtutis no- 
mine et honore censeri noluerimus; quis eam ipsius 
filiam agnoscere recusabit ? Quum praesertim paren- 
tis suae cum pulchritudinem fronte vultnque expres- 
serit, tum vero potestatem fere omnem in se trans- 
fuderit, ac tot res effecerit nulla non aetate memorabi- 
les. Neque enim in humili demissoque animo, ut laeta 
arbor in agro uliginoso ac pestilenti, efferre se potest: 
magnum ingenium, excelsam indolem illa amat, quam 
ubi nacta fuerit , ipsique applicita sit , nihil se di- 
gnum occurret , in quo evigilare conari moliri de- 
sistat , dum quod voluit , perfectum esse videatur . 

Existat igitur adolescens eiusmodi animo atque in- 
dole , munere divino, praeditus, cui disciplinae spa- 
tium ineunti pulcherrima gloriae adfulserit species , 
lantumque splendorem contemplanti sese infuderit , 

mentemque complexa sit j quo amore, qua cupidita- 
te illius potiuudae non exardescet? 

Millies , AA , audistis parvam saepe scintillam in 
aridam materiem vel casa illapsam , vel de industria 
iniectam magnam excitasse incendium : cogitate , quid 
illo adolescente fiet, in cuius animum tam apposite 
ad concipiendum fovendumque ignem comparatam 
non scintilla semimortua , sed ingens atque ardens 
taeda immissa sit. Adspicite, adspicite illum, A A , 
studiis incumbentem suis: numquid ex oculis ex vul- 
tu eminere alacritatem non videtis, et flammam men- 
te conceptam, mirumque in modum gliscentem pate- 
facere ? Et dubitabimus talem iuvenem ad scientiae 
culmen evasurum esse ? 

At fortasse haec , dixerit quispiam , erunt exor- 
dia studiorum : quis vero praestabit eundem ardo- 
rem ad finem usqne perduraturum iuvenili praeser- 
tim aetate? Persaepe initio maxima strenuitate curren- 
tes quosdam vidimus , sensim vero debilitari , tan- 
dem e medio cursu transversum actos, expeclatio- 

neraque , quam praeceperamus , fefellisse doluimus . 
Nulla , A A , nulla ratio est , cur id de adole- 
scentc nostro suspicemur . Quid enim exortam flam- 
mam vel comprimere poterit , vel omnino exstin- 
guere ? Num somnus libris invigilanti importunus o- 
brepet ? At gloria manu velati sua expergefaciet . 
In mentem veniat Themistoclis rebus domi belli- 
que gestis clarissimi . Miltiadis ille tropaeis se ac lau- 
tibusesomno identidem excitari, neque ullam noctem 
quiete placideque dormire querebatur . An diuturnus, 
neque intermissus labor franget? At gloria novas sug- 
geret vires . C. Gallus eques romanus senex studio 
dimetiendi caeli lerraeque paene immori a Tullio com- 
memoratur , quem saepenumero, at ait ille, noctu ali- 
quid describere ingressum lux, saepenumero nox. op- 
pressit, quum mane coepisset. An deterrebit rerum 
difficultas? Imo tantum abest , ut fortem strenumque 
juvenem deterreat , ut etiam ad quidvis audendum 
acuat. Neque Marcellum militari gloria elatum Syra- 
cusarum situs terra marique munitissimus, neque ho- 

slium pro patria pugnantium ardor , neque Archimedes 
imprimis bellicorum tormentorum , quae nec visa ad 
id temporis erant, nec audita, novus, et felicissimus 
machinator ab obsidenda celeberrima urbe capienda- 
que absterruit. An denique alliciet voluptas ? At qui 
aditus, aditum dico? quae rimula patere poterit vo- 
luptati, ubi vigent) ac fervent studia artium bona- 
rum? Ab sese, ut Hercules ille Prodicius, repellet, ad- 
spernabitur . Etenim cui voluptates animi ex rerum 
optimarum cognitione in diem suborientes sunt iu- 
cundissimae; exhorret, quae homini sunt pecudique 
communes. Fortunate adolescens ( liceat hoc loco ti- 
bi gratulari) fortunate adolescens , qui studiorum tuo- 
rum rationem gloriae auspiciis ducluque capessere pul- 
cherrimum duxisti ! Nulla te res ab ducis tuae late- 
re avellet: ut coepisti perge, nec dubita quin , quo 
contendis , aliquando pervenisse laetaberis . 

\ erum enim vero nescio quae vox insonuit, sub- 
missa illa quidem, sed non ita, ut ad aures meas 
adlapsa non sit : quid ? divitiarum , atque honorum 

cupiditas, si ingeniosi invenis animum subeat, idem, 
successuque eodem efficere nequeat, qnod tu de glo- 
ria praedicas? Nihil igitur caussae est, cur ea sit iu- 
ventuli unice proponenda . Fateor equidem , AA , 
colligendae pecuniae, adipiscendi magistratus cupidi- 
tatem esse vehementem , omnemque in partem homi- 
nes versare, exercitosque habere. Sed pernego ad ex- 
colendas eodem successu doctrinas valere . Primum 
enim pecuniao cupiditas minuti sordidique animi si- 
gnum est ; ambitio vero hominem sibi unice prospi- 
cientem , cetera secnrum arguit » Quid igitur magni 
quid praeclari ab eiusmodi hominibus , qui scientias 
ut ita dicam, venales habent, cxpectandum erit ? Quae- 
dam profecto virtutum semina, AA, in sinu scientiarum 
continentur , ex quo , nescio quo pacto , in animos 
studiosorum decidunt, ibique, dum diligentius excolun- 
tur, herbescere videntur, adolescere, fructusque ferre 
'uberrimos . Ecquis iurisprudentiae egregiam navarit 
operam , qui iustiliae amore non incalescat ? quum 
eius stabiliendae caussa fruendaeque latas esse leges, 

sioc qua neque domus » neque urbes , neque ipsa ho- 
minum societas stare queat , cognoverit ? Ecquis na- 
tnrae rimandae se lotum dedidit, qui hanc rerum u- 
niversitatem contemplatus Dei potentiam ac sapien- 
tiam non admiretur ? tantorumque operum artificem 
omnibus religionis officiis non colat ? Neque aliam 
perspicietis , AA , rationem esse reliquarum doctri- 
narum. Qui vero animo divitiis aut honoribus iuhian- 
te disciplinas , unde nihil virtutis decerpserit , addi- 
scendas sibi esse decrevit , quonam ille modo , ad ca- 
rutndem verticem adrepet ? Mendax spes erit , men- 
dax expectatio . Nam si quidquam obscurius se obtu- 
lerit , difficilius , implicatius , quod temporis laboris- 
que moram postulabit 5 transiliet , ac praetergredie- 
tur . Non eoim scientia , sed pecunia , sed honore 
augeri vult : non esse sapiens , sed videri cupit . At- 
que adeo, si tantum e studiis suis videbitur hausis- 
se , quantum ambiendis magistratibus sit satis , quae- 
rendisque divitiis} continuo supervacaneum , et pro- 
pe stulti hominis putabit diutius mentis corporisque 

vires iu studiis corrumpere et delassare . Neque huic 
hominum generi iurc subirasci queas j unde enim di- 
scendi amor exortus est , eodem oportebit referatur j 
et postquam quod deperieras , assequutus sis, cooquie- 
sas oportebit, eoque perfruaris. 

Intellexistis, AA , quo tandem redeat tantopere 
collaudata bonorum et pecuniarum cupiditas. Indidem 
vero colligere minime fuit difficile quanto ab ea in- 
tervallo amor gloriae , ad quam adolescentes adhor- 
tamur , discludatur. Iulirma siquidem illa et manca, 
liic robore plenus est ct constans : illa humilis, et 
paene turpis, nobilis hic et honoratus : ad extremum 
qui illa ducuntur sibi unice, qui hoc excitantur, cum 
sibi, tum patriae, atque adeo omnium mortalium bo- 
no natos se esse arbitrantur. 

Quum autem quoddam sit hominum genus , qui 
non rationibus , sed rebus ad fidem adhibendam se 
cogi praedicant j non gravarer ex omni autiquilate eius 
veritatis testes excitare , nisi tam multi essent , ut 
infinitum prope foret omnes recensere. Itaque uno alte- 

roque contentos ero , es quibus de iis , quos tacitus 
praetereo, facere coniecturam poterunt. Atque Pytha- 
goras cum primis prae oculis obversatur , quem col- 
locato tot annos Crotone domicilio iure nostrum pos- 
sumus appellare. Is quidem Samo relicta in Aegyptum 
contendit , urbesque florentissimas perlustravit , ut , 
et dimetiendae terrae doctrinam , et gentis antiquissi- 
mae sapientiam perdoceretur, quam arcanis, sacrisque 
litteris consignatam Sacerdotes summa religione , ne 
foras emanaret, custodiebant. Tum longiorem diffi- 
cilioremque viam ad Assyriam ingressus Babylonem 
venit urbem imperio, opibusque clarissimam , sed cae- 
lestium rerum scientia multo illa aetate clariorem . 
Ibi solis, lunae, sidernmque magnitudines, ortus, obi- 
tus , cursusque ex illorum sapientura ore habuit co- 
gnitos et exploratos . Quum autem iu Graeciam re- 
vertisset , Lacaedemonem adiit, tum in Cretam trans- 
misit , quo facilior sibi copia fieret , instituta et le- 
ges , quarum fama pervagata longe lateque erat, non 
modo inspicinndi quanti per se forent , sed etiam 

quanti ad populorum mores valerent . Parum porro 
ad eruditionem suam Democrito visum est et Aegypti, 
et Asiae et Assyriae urbes litterarum cultu nobilita- 
tas invisere , nisi extremos ad usque Indos penetraret, 
quidquid cognitione dignum, scituque praeclarum no- 
sceret, arrepturus domumque deportaturus. Heic quae- 
ro quid tales viros coegit tot ignota maria transmitte- 
re , tot inhospitas barbarorum regiones pedibus obire, 
nec tot ac tanta viae , maris , hominum pericula re- 
formidare ? Nutu cupiditas divitiarum ? Nihil dictu 
stultius . Alter enim domum magnis paternae negotia- 
tionis quaestibus locupletem deseruit : alter patris di- 
spertitam inter fratres haeredilatem auctionatus est , 
quodque inde redegit, insumsil in peregrinationes suas. 
3Num desiderium munerum publicorum? Suspicari ne- 
mo potest j illi siquidem vel invitatu , rogatuque ci- 
vium nunquam ad gerendam rerapublicam accesserunt. 
O incomparabilem igitur, o paene divinam gloriae vim, 
unde tanta virtus ingenerari homnibus atque ali ad 
supremum vitae tempus potest ! 


Digitized by Google 


Verum quae tandem ista sunt recte facta , quorum 
gloriae amorem fontem esse, et quibus existere iosam 
gloriam, atque efflorescere diximus , si quis requirat ; ex 
iis, inquam, quae ex acerrimo , neque interrupto disci- 
plinarum studio proficiscuntur . Latissimus heic sane 
aperiretur campus , in quo exspatiari posset oratio : sed 
praecidam, AA, ne humanitate vestra abuti videar. 
Equidem non dubito, quiu omnes mihi assentiautur, 
nullam fere esse scientiam , cuius partes omnes ita per- 
tractatae sunt , nihil ut desideretur, nihil quod exposcat 
limatius perpoliri, diligentiusque ornari , nihil denique , 
in quo longius progredi nequeat hominis industria , 
semitasque ingeniis novas aperire. Neque ideo maio- 
res culpandi sunt, iuslaque laude fraudandi : propterea 
quod non unius mortalis est, adeoque unius aetatis > 
invenire, et perficere: neque ita perficere, ut lon- 
go post annorum lapsu nihil addi possit . Quisquis 
igitur in ea, cui tanta contentione incubuit, discipli- 
na , si qua alicubi caligo offusa est , dispellat , si 
quid adhuc rude est, expoliat , incultum ornet, ter- 

minos denique , qui depacti videbantur , proferat-, 
hunc certe optime et de suis , et de hominum ge- 
nere meritum esse iure praedicabimus . Quid? So- 
cratem, qui primus omnium e caelo, ut ille ait, sa- 
pientiam evocavit , atque inter homines versari , ne- 
que de obscuris , et occultis , sed de vitiis , ac virtu- 
tibus disputare consuefecit ; quid ? Platonem, cui tum 
magistri, tum ingenii sui tot monumenta scripto pro- 
dere curae fuit j quid? Aristotelem, a quo omnia fe- 
re, quae ad communem utilitatem pertinerent , subti- 
liter explicata sunt; quid? tot alios et vetustae, et 
recentis memoriae viros qai in eadem se palaestra ex- 
ercuerunt, nihilne de scientiis , omniumque mortalium 
commodis praeclare meruisse dicemus ? 

Neque haec sola sunt egregia merita eorum, qui ad 
summam sapientiam processerunt. Sinite, quaeso vos, 
AA , me tantisper ad Pythagoram qui complurium in- 
star erit, reverti . Quum ille Crotonem intulit pedem , 
civitatem otio diffluentem , luxu perditam, potentes in- 
vidia , mutuoque inter se odio dissidentes , cunctos vero, 

velut icto foedere, ad opprimendam plebem et ipsam ad 
omne facinus proiectam coniuratos offendit, Nulla ibi 
legum reverentia , nullas religionis metus. Tam foedo 
rerum statu vir iustissimas non potuit non permoveri, 
vicemque eius populi non commiserari . Itaque aper- 
to cunctarum disciplinarnm ludo , quum ingens omnis 
aetatis , omnisque ordinis conflueret multitudo , cum 
rationum pondere , gravitate orationis , tum vero per- 
petuis frugalissimae vitae exemplis, universos non lon- 
go post tempore ex turpissima vitiorum colluvie ad 
iustitiam , modestiam , honestatem , humanitatem re- 
vocavit . Neque heic in docendo summi philosophi 
constitit labor . Non enim plures ex equo troiano bel- 
licosi ad inflammandum diruendumque Ilium duces 
desiluere, quam ex eius ludo viri doctissimi ad com- 
ponendos mores , ad leges scribendas , ad constituen- 
das optimo iure civitates exstitere . Quibus de caussis 
adeo Magnae Graeciae nomen increvit ac fama , ut 
Platonem ipsum Athenis artium omnium parente et 
altrice in Italiam adnavigare adegerit: ubi audito per- 

studiose Archyta Tarentiuo , ingeritique, licet rei fa* 
miliaris difficultate premeretur, pretio coemtis Crito- 
lai libris, doctior domum remeavit. Haec nimirum 
sunt illa praeclara merita virorum ingenio praestan- 
tium non modo scientias nova luce adspergere, novo 
ornatu excolere, novis auctibus ditare , novos fon- 
tes recludere ; verum etiam feros hominum mores 
emollire , vitia radicitus exscindere , virtutes serere , 
mortalium denique omnium in commune consulere, 
ac prospicere felicitati. His bene egregieque factis pa 
ritur gloria , atque augetur victura ad ultimam po- 
steritatem. 

lleic nolim quisquam e nostris adolescentibus illam 
excusationem obtendat, ea nos tempestate editos, qua 
et veterum hominum ac reccntiorura studio conatu- 
que perpetuo doctrinae iam illuc adductae sunt , ut 
easdem ampliGcare velle , alliusque proVehere vana 
sit cura, vana sit opera. Haec est diffidentis hominis 
timidiqne excusatio : qua si maiores uti voluissent , 
scientias fere omnes in cunis , ut ita dicam , vagire 

adhuc audiremus. Ac primum mihi veliin cominostre- 
tur ecquis humanum ingenium dimensus sit? ecquis 
tamquam radio geometra circumscripserit ? Quod si il- 
lius vires per se ipsas ponderare nequimus ; cx iis 
certe , quae tot saeculorum decursu perfecit , quid in 
posterum efficere possit , aestimemus . Cogitent dein- 
de quot quantiqne sint naturae thesauri abditi illi qui- 
dem et penitus abstrusi, pleni vero rerum pretiosa- 
rum . Sed diu multumque pervestiges oportet , mul- 
tum diuque perscruteris : et quo altius effoderis , eo 
maiores opes in lucem emergere admiraberis . Quas 
ut collegeris , ac scite prudenterque adhibueris j tum 
ad locupletandas scientias amplificandasque eris ido- 
neus i tum gloriam , quae rerum humanarum nobilis- 
sima est, adsequeris . Audendum igitur, Adolescen- 
tes, audendum est: non diffidendo enim, adimen- 
do , sed experiundo obnitendoque scientiae creverunt, 
nec dispari prorsus ratione longius mi posterum la- 
tiusque progressurae sunt. 

Iam ad extremam operis mei partem r sed difficili» 



mani vcnlum est, ut quasi quoddam fretum angustum j 
scojiulisque interiectis periculosum aditura mihi videatur 
oratio : quod si benignitate vestra , AA , incolumis e- 
vaseritj magnum me fructum confido laboris mei repor- 
taturum. Audio enim aliquot c nostris adolescentibus 
animi plenos atque ingenii , ad gloriam incitatos , sed 
ita, ut aliud aliquid eidem adiunctum vellent, inter se 
obmurmurantes: quid iste sibi vult ? quo tandem eius 
oratio collimat ? illuc nimirum, postquam aetatis flo- 
rem ac robur in litteris contriverimus, ut aridam an- 
gustamque vitam , ab omnique publica luce abhor- 
rentem traducamus? Ergo omnis abiicienda lautioris 
patrimonii, locique honestioris cura erit ? Utinam, AA , 
plerique optimis artibus instructi, modico censu, qui 
ad ea, quae simplex natura flagitat, satis esset, con- 
tenti sub domesticorum parietum umbra in dulcissima 
studiorum commentatione sibi vacarent ac musis! Ca- 
rerent illi quidem opuin bonorumque splendore : care- 
rent etiam acerbis invidiae , calumniaeque morsibus : 
carerent etiam subitis fortunae procellis, et fluctibus , 



quibas quam inulti nec opinantes depressi, obrutique 
sint quaenam aetas testis esse non poterit ? Quam- 
quam ecquis animi tam contemti reperielur , qui pa- 
rum amplam laboris mercedem gloriam putet ? Re- 
cordamini quo apparatu , quanto hominum conventu 
Olympia celebrarentur . Graecia prope universa suis 
veluti sedibus excita Elidem ludos spectatum accur- 
rere videbatur . Recordamini quoque quam artam du- 
ramque vitae rationem instituerent , quot rebus absti- 
nerent , quam laboriosis exercitationibus ad certamen 
Athletae compararentur . Quodnam vero praemium 
erat victoribus propositum ? Corona ex lauro, palmae- 
que ramulus . Sed tanti ducebatur a clarissimis lu- 
dorum praesidibus , ad praeconis vocem , in conspe- 
ctu totius Graeciae citari victorem, et lauro palma- 
que donari , ut secum praeclare actum homines exi- 
stimarent, si longe duriores exanthiare labores debuis- 
seut . Romani porro nullum praestantius in praelio 
facinus a milite edi statuerunt, quam civem ab hoste 
iamiam transfodiendum incolumem , hoste occiso , ser- 

vare. Nihilo tamen secius murales, vallares, navalesque 
coronae ex auro fuere, quibus interdum armillae, pha- 
lerae , aliaque munera accedebant ; civicam vero coro- 
nam a servato milite coram imperatore , ceterisque 
ducibus , alquc universo exercitu , inter commilito- 
num plausus, cantusque buccinarum , servatoris ca- 
piti impositam , quernam esse , quernam , inquam , 
sanxerunt oportere . O viros sapientissimos , qui nul- 
lam excellentissima virtute digniorem fore mercedem, 
quam gloriam ccnsuerunt ! 

Sed islhaec missa faciamus : ad querimoniam ve- 
stram revertamur, Adolescentes . Non is mihi ani- 
mus , non ea mens fuit , ut , postea quam gloria ob 
mentis oculos proposita studia vestra strenue suscipe- 
rentur, et gnaviter absolverentur j suaderem quidquid 
ex usu vestro foret, quidquid ad commodum vestram 
perlineret, fugere, aversari, odio habere. Atque, ut 
plane intelligatis quantum a suspicione vestra absit 
sententia mea , idem ego confirmo ac spondeo , ubi 
iis meritis, quae commemoravi, parta per vos gloria 

e vulgo exemerit , et loco illo altissimo locarit ; fleri 

vix aut ne vix quidem posse , quin ad immortalem 

« 

nominis famam maximae sint utilitates accessurae ne- 
que exoptatae a vobis , neque expetitae . Oblitine 
estis Alexandri illius orientis domitoris ? Cuius nul- 
la illustrior laus est commendata litterisi quam quod 
in ipso armorum strepitu , quo aures obsurdescere , 
n ipso victoriarum splendore , quo oculi perstringi 
solent magnorum imperatorum , doctos homines , ne 
de facie quidem notos , sicubi illorum ad se fama 
perveniret , beneficiis eximiis cumularet . Ptolotnaeus 
Alexandriae, praestantissiinae illius bibliothecae con- 
ditor, Attalus Pergami nunquam non homines doctri- 
na insignes summo in pretio habuerunt . Quid de 
Augusto dicam , quid do eius administro , cuius 
nomen cura omnibus litterarum fautoribus in poste- 
rum communicatum fuit ? Nota haec vobis sunt , ac 
fortasse quam mihi notiora . Franciscus I. rex non 
paucos ex Italia in Galliam viros eruditos magnis 
propositis praemiis accivit , qui barbarie eliminata , 

Gallos instituerem , atque omnibus humanitatis stu- 
diis expolirent . Ludovici autem magni eo libcralitas 
progressa est , ut non modo suos , sed etiam exteros 
quos ingenii claritas celebraret, beneficiis maximis ul- 
tro prosequeretur. Facinus equidem adimissurus mihi 
viderer, si Leonem X. Mediceosque principes quasi 
oblitus silentio praeterirem, debitaque laude privarem. 
Quorum munificentia cum litterati insignite cohone- 
stati ; tum vero litterae ipsae squalore situque obsitae 
ad lucem splendidissimam revocatae fuere . 

Cur autem externa quaerimus quum exemplis dome- 
sticis abundemus? Fridericus quidem Imperator, Nea- 
politanorum , Siculorumque Rex , cuius erat domus 
plena hominum doctissimorum , huius Gymnasii pa- 
rens maximam cl insignem semper habuit rationem 
studiosorum invenum , et Professorum . Quamobrem 
quidquid ex eo apud nos tempore illustre et praecla- 
rum natum est , ipsi tanquam neapolitanae rei litte- 
rariae conditori acceptum referri debet. Neque medio- 
cris Andegavorum Regum Caroli utriusque , ac Ro- 

berti , cui duo illa italicae liucralurae lumina caris- 
sima fuere , in disciplinas , earumque cultores amor , 
et cura hoc loco practeriri sine iniuria poterit . Qua 
vero honoris significatione Alplionsum Aragonium , 
eiusque administros Antonium Panormitanum , et Io- 
vianum Pontanum commemorem? Eorum opera do- 
ctrinae omnes tanti fuere a Rege aestimatae , tantoque 
opere a civibus cultae , ut illa tempestate Neapolis u- 
bique gentium celebraretur, et cum Athenis ipsis tum 
quum maxime florebant, certare minime dubitaret. 
Sed quae Caroli III Ferdinandique I adversus litteras, 
et litteratos meritis par ab hominum eloqnentissimo 
oratio poterit inveniri ? Quorum memoria nulla tem- 
porum vicissitudine obsolescet, neque erit unquam, 
nisi nominis neapolitani interitu occasura . Francisci 
denique snpienlissimi amanlissimique Regis nostri , 
cui religio est a tanti Avi , Parentisque vestigiis a- 
berrare , qui sit animus , quae voluntas , quod stu- 
dium ne doctrinis dignitas , ne doctis honos immi- 
nuatur , ipsi per vos videtis : neque licet rem adeo 

perspectam plurlbas explicare. Adspexistis , Adolescen- 
tes, non sine quadam, credo, iucunditate delata prae- 
stantibus doctrina viris praemia , atque impertita: sed 
parva in tabula, primoribus lineanmentis , strictim et 
confertim adumbrata adspexistis . Quae si per tem- 
pus licuisset suis coloribus et singillatira expressa ve- 
stris oculis obiicere; mullo maiorem laetitiae fuissent 
sensum excitaiura . 

Et dubitabilis adhuc viam vobis monstratam ingre- 
di ? dubitabilis persequi? dubitabitis ad extremum 
usque decurrere? Agite ergo, agile, optimi Adolescentes, 
qui ingentem anirnum , excelsam indolem, acre inge- 
nium divinitus data vobis esse persentiscitis. Ne patiamini 
tot ac tanta munera aut errore, aut timiditate dispe- 
rire : nolite committere, ut gloriae lux obscuretur, ut 
eius amor defervescat : illa vos ducat, illa comitetur, 
donec Sapientiae Templu u subieritis. Ibi collocati, quum 
de patria , de hominum societate bene meriti eritis j 
tum commoda, tum bonores esse amplissimos, Deo vo- 
lente, consequuluros certum exploratumque habetote. 

MONSIGNOR COLANGELO 

PRESIDENTB DELLA PUBBUCA 1STRCZ10NE 


Ecceuexza Rev. 

Lo stampnlore Raflaele Usta , desidera di stampare 1’ Orazione iuau- 
gnrale della Regia Univerata degli Stndj recitata in qucst’ anno dal 
Can. Sig. D.Niccola Ciatnpilti intit. — Oratio in Solemni studiorum 
instauratione', quindi supplica 1’ E. V. di commetterne la Revisione. 

Raffaete Lista. 


Presidenta della pubblica Istrusione. 

R Regio Rerisore sig. D. Gaetano Parroco Giannattasio uria In 
co mpiacenza di rivedere la soprascritta Orazione , c di osser rare se s i 
sia cosa contro Ia Religione , cd i dritti della Sovranita. 

II Dep. per la revisione de’ libri 3 
. Caji. Fr a Na sco Russi. 

Sig. Paesidexte 


L’ Orazione inanguralc recitata non ha gnari «lel dottissimo Profes- 
sore , e nuo Collega Can. D.Niccola Ciampitti, nulla conticnc contro la 
Religione cd i dritti di Sovranita ; ed e auzi piena di ottime massime 
alte ad ispirarc nel enor de’ giovani 1 ’ csalta osservanza de’ loro doveri 
verso la Sagrosanta Religione, ed il Trono; ond’ e che debbesi , se- 
enndo il costumc , pubblicar con Ic sta rupe. 

Napoli 3 Marzo 1829 . 

Gaet. Par». Gianxattasio 


Napoli 11 Marzo 1819. 

Presldenza della Giunta per la Pubblica Islmzione. 

Vista la dimaruli dcl Tipografo Ratiarie Lista con la qnalc chicdo 
di voler stainpare 1’ Orazioue inangurale delLa Regia Universita degli 
Stndj , recitata in quest’ anno dal Can. Sig. D. Niccola Ciampitti intit. 
Oratio in Solemni Studiorum instauratione . 

Visio il favorevole parere dri Regio Rcvisore Sig. D. Gaetano Par- 
rcco Giannattasio. 

Si permette , che 1’ indicata Orazione si stampi , pero non si pob- 
blichi senza nn serondo perniesso , tlie non si dari se prima lo stesso 
Pegio Revisorc non nvra attestato di aver riconosciuta nel coufronto u- 
uiloime la impressione ali' originale approvato. 

11 P residente - M. Colangelo 
Pel Segr. Gcn. c membro della Giiuttn 
L’ agginnto - A. Cojpola. 

